Upozorenje: prizori koji slijede mogu biti neugodni.
Downloaded from YTS.MX
Svatko je nedužan dok mu se sudski ne dokaže krivnja.
Official YIFY movies site: YTS.MX
Ja sam Brian Thompson, direktor UnitedHealthcarea.
Mogao je svijetu donijeti mnogo toga dobroga. Bio je darovit i bistar.
Poznavao sam Briana. Ovo je tragedija.
Prebrzo smo ga izgubili.
Luigi Nicholas Mangione.
Bio je briljantan. Bio je najbolji učenik, i omiljen.
Daskajući je pretrpio ozljedu koja mu je promijenila život.
Čini se da se namjerio na neprijatelja,
industriju zdravstvenog osiguranja.
Iskreno, ti su paraziti to i zaslužili.
Prema onomu što znamo od policije, ujutro 4. prosinca
srest će se ova dvojica nekadašnjih učenika naraštaja.
Jutros su djelatnici Policijske uprave Altoone
Luigija Mangionea uhitili
zbog drskog i ciljanog ubojstva Briana Thompsona.
Čim su ga uhitili, Mangione je za mnoge postao junak,
Djevojke mu pišu pisma i šalju poljupce.
- Jeste li krivi ili niste? - Nisam kriv.
Dakako, postavlja se pitanje. Tko je Luigi Mangione?
TKO JE LUIGI MANGIONE?
NEW YORK, 4. PROSINCA 2024.
U Srednjem Manhattanu u 6.45 sati nije gužva.
Lako možete vidjeti čovjeka.
Čovjeka koji vodi korporaciju vrijednu više milijarda dolara,
a nitko ga ne štiti.
Nikad nisam vidio tako veliku grešku korporativnog osiguranja.
Dobro jutro.
Jutros je u Srednjem Manhattanu 50-godišnji Brian Thompson,
direktor UnitedHealthcarea,
ustrijeljen i ubijen u, prema prvim rezultatima istrage,
drskom i ciljanom napadu.
MINNETONKA, MINNESOTA
Zastave su ispred sjedišta UnitedHEalthcara na pola koplja.
U osiguravateljskom divu žaluju zbog smrti u svojim redovima.
Zvala sam ih uzorna obitelj.
Uvijek su bili lijepo dotjerana, zgodna obitelj.
Zavidjela sam im i bili su moji idoli,
toliko su to divni ljudi bili.
Sramota je da na ulici tako ubiju poslovnog čovjeka.
Takvo što nikad nisam vidio.
Je li to bila osveta,
mafijaško ubojstvo, je li bio u dugovima?
Kad se otkrilo da je ubojica na metke markerom napisao
riječi "odugovlači", "odbij" i "opovrgni",
to je suzilo raspon mogućih motiva.
Te su riječi formula kojom osiguravajuće kuće zarađuju.
Odbijaju potraživanja, opovrgavaju svakoga upornog da ustraje.
Kad smo to povezali, bilo nam je jasno da je ubojica bio u misiji.
Prva je vijest napeta potraga za ubojicom.
Ubojica je još na slobodi.
Šokantno ubojstvo privuklo je pozornost nacije.
Nagradu za informaciju povisili smo na 10.000 dolara.
Zaključili smo da nam treba pomoć javnosti.
Zbog toga smo objavili fotografiju i snimku.
Prikazuju kako s mjesta ubojstva bježi prema Gornjem Manhattanu.
Znali smo da je ušao u taksi.
U hostelu, gdje je odsjeo, jasno se vidjelo njegovo lice.
Na te su dvije fotografije reagirali gosti i zaposlenici
McDonald'sa u Altooni u Pennsylvaniji.
NAKON PET DANA ALTOONA, PENNSYLVANIA
Čim su vidjeli kako u kutu jede popečke od krumpira,
nazvali su policiju.
Jutros su djelatnici Policijske uprave Altoona
uhitili 26-godišnjeg Luigija Mangionija.
Na boci vode našli smo pet otisaka
koji se podudaraju s osumnjičenikovim,
kao i dva s omota energetske pločice.
Krivotvorena vozačka dozvola države New Jersey
kojom se identificirao u hostelu
ista je ona koju je u Altooni pokazao policajcu.
Kad su Mangionea prvi put doveli na sud,
kao da se njegov svijet rušio nama pred očima.
- Jesi li ga ubio? - To je potpuno promašeno.
Vrijeđaju inteligenciju i životno iskustvo američkog naroda.
Bijesno je vikao.
Prvi smo put na njegovu licu vidjeli čistu emociju.
Luigi Mangione.
Dakako, postavlja se pitanje. Tko je on?
BALTIMORE, MARYLAND
Možemo ako ste spremni.
Nalazimo se u restoranskoj ulici Talijanske četvrti.
Možete otići iz Talijanske četvrti, ali ona vas uvijek prati.
Što mogu reći o obitelji Mangione?
Poznajem je najmanje 50 godina.
To je možda i najpoštovanija obitelj u zajednici Talijana.
Vrlo zgodna obitelj.
Ne znam, u ovoj mi situaciji ništa nema smisla.
Nešto tu nije kako treba.
Imaju veliku kuću uz igralište za golf.
Blizak sam sa stranom njegove majke.
Iz iste smo četvrti.
Izgledao je kao jedan Mangione.
Bio je vedar i nasmiješen,
odmah ste znali tko je.
Nisam mogao vjerovati.
Bili su darežljivi. Mnogo su donirali crkvama,
bolnicama.
Ništa nisu očekivali zauzvrat.
U njima se utjelovio američki san.
Od rođenja je bio povlašten.
Ako pogledamo njegove objave na Redditu,
čini se da se zbog toga malo grize.
Sjećam se da sam se kao dijete igrao i maštao s prijateljima.
Svi smo nacrtali svoj dom iz snova.
Ostali su nacrtali bogate vile,
a ja nacrt četvrtaste kućice.
Mislili su da sam čudan.
Ja sam mislio da su njihove vile preseravanje.
Najbolji izvor za proučavanje Mangionijeve psihologije i zaleđa
njegove su društvene mreže.
S 13 godina obolio sam od lajmske groznice,
a s 15 zapazio da sam intelektualno oslabio.
Simptomi su isprva bili slabi.
U srednjoj sam školi bio odlikaš.
Pohađao je vrhunsku Srednju školu "Gilman"
i bio je blistav učenik.
Luigi Nicholas Mangione.
Bio je omiljen učenik, najbolji u naraštaju.
Naraštaj 2016. određuju inventivnost i utiranje putova,
popraćeni poštivanjem tradicije ove škole.
Naraštaj 2016. tijekom školovanja je dolazio na nove ideje
i upućivao izazove svijetu.
Velik je uspjeh to što je on postigao u tako prestižnoj školi.
Svi smo bili ponosni na njega.
U zaključku,
moram se podsjetiti da je počasni govor ujedno i oproštajni.
Bile su to čudesne godine. Ne mogu ih ni zamisliti bez vas.
Hvala.
Hvala, svaka čast.
Na račun pameti upisao se u Sveučilište u Pennsylvaniji.
Ne morate se hvaliti kad vam to uspije.
Dovoljno je znakovito.
Student sam računalne znanosti.
Jako me zanima bioinformatika.
Zanimalo ga je inženjerstvo. Išla mu je matematika.
Roditelji su mu vrlo pametni.
Oboje su diplomirali.
Iz njegovih upisa znamo da su ga na fakultetu mučile
bolesti, bolovi i nesanica.
Redovito spavam osam sati,
a svejedno se uvijek budim umoran.
Zamislite, u 20-im ste godinama, a bez obzira na novac,
odjednom vam opadnu intelektualne funkcije.
On je to nazvao moždanom maglom.
Simptomi su se pogoršali lani,
nakon vrlo pitomog Paklenog tjedna mojeg bratstva.
Nikako se nisam mogao oporaviti od tjedna neredovitoga sna.
Užasno je imati takav problem od kojeg vam stane život,
tim više što sam problem utječe na logiku i razmišljanje,
kojima biste ih inače rješavali.
Nekad sam s cimerom svaki dan igrao šah.
Služilo mi je kao mjera poboljšanja mentalnog stanja.
Na koncu sam prestao jer se nisam mogao dosjetiti strategije.
Iz dana u dan vukao je iste poteze, a ja ih nikako nisam mogao zapamtiti.
Mangione je bio gotovo opsjednut tom moždanom maglom.
Koliko god imućan bio, nikako je nije mogao prevladati.
Ljudi oko vas teško da će razumjeti vaše simptome.
Moje nipošto nisu.
Svi su nalazi negativni, a liječnici pojma nemaju što vam je.
Ne znam što se dogodilo. Nešto se promijenilo.
Nešto se dogodilo njegovu umu.
Moguće ranjavanje pred hotelom Hilton.
Nakon teškog zločina, u kriminologiji često obavimo
takozvanu psihološku, ili obrnutu, obdukciju.
Rekonstruiramo psihologiju osumnjičenika u prošlosti
kako bismo shvatili slijed događaja.
HONOLULU, HAVAJI 2022. GODINE
Luigija sam upoznao u drugoj polovini 2022. godine.
Znak.
Ja sam Dorian Wright, instruktor i vlasnik studija za jogu.
Bio je to sretni i bezbrižni 26-godišnjak.
Ne znam što nekoga takvog može potaknuti na takav čin.
U Honoluluu sam za vrijeme pandemije ponudio prostor za suživot
i prijavio se i Luigi.
Bio je uzbuđen zbog selidbe na Havaje.
Htio se posvetiti zdravlju i steći prijateljstva.
Nepojmljivo mi je da je moj prijatelj mogao ubiti.
Luigi ni po čemu nije bio čudan.
Bio je visok i u formi.
Kad god bi ušao, žene bi se zagledale u njega.
Da, žene su se okretale za njim.
Na Tinderu se čak povezao s jednom našom instruktoricom.
Daskajući je pretrpio ozljedu koja mu je promijenila život,
ozljedu leđa. Možda je zato i krenuo tim putem.
Počelo je kad sam prije godinu i pol daskajući obnovio spondilolistezu.
Spondilolisteza je oštećenje donjeg dijela kralježnice.
S njom nije spojen komad kosti, a trebao bi biti.
Nakon nezgode su mi se ukočili leđa i kukovi.
Od tada su izvan stroja.
Godinu dana povremeno imam bolove u mjehuru i genitalijama.
Luigi je tipičan primjer pacijenta kojeg srećem.
Šalju ih od liječnika do liječnika. Nitko ne zna reći što je.
Kad vam stalno tonu nade, vi tonete u depresiju.
To mi je kao mladom sportašu bio strahovit udarac.
Na internetu sam mogao pročitati samo da me doživotno čekaju
kronični bolovi i uredski posao.
To je jedna od onih ozljeda.
Jednog je dana bio sportaš,
a drugog nepokretan i vezan za krevet.
Znao sam da se mora vratiti kući i podvrgnuti se operaciji.
Prije dva tjedna operirali su me zbog problema sa živcima.
Poslije operacije poslao mi je rendgenske snimke.
Morate se lecnuti.
U kralježnici su mu bili vijci od 15 cm.
Boljelo me nekoliko dana nakon operacije,
ali šokirao sam se kad sedmoga dana više nisam morao uzimati analgetike.
Potrajat će prije nego što se vratim žustrim aktivnostima,
ali uopće nije bilo strašno kao što sam mislio.
Na Redditu je opisao kako je protekla operacija leđa,
netko mu je odgovorio,
a on mu je odmah savjetovao kako da dođe do operacije.
Obilazi kirurge.
Reci im da ne možeš raditi.
Živimo u kapitalističkom društvu.
Otkrio sam da medicinska industrija na te ključne riječi
reagira mnogo brže nego na opise nesnosnih bolova
koji ti negativno utječu na život.
U toj prepisci o operaciji prvi je put na društvenim mrežama izjavio:
"Živimo u kapitalističkom društvu."
To je bila njegova osuda.
Nakon operacije zaputio se u svojevrsno hodočašće u Aziju.
Uživio se u ulogu putnika koji nosi samo naprtnjaču.
U srednjoj školi opčinjavao me život na limenkama.
Dobro, možda ne život,
nego opstanak u divljini služeći se samo opremom
koja stane u limenku bombona.
Dobar je to podsjetnik da možemo dugo izdržati bez mnogih stvari.
Sjetite se, oduvijek je imao sve moguće prednosti.
Sad želi vidjeti koliko mu je malo dovoljno za život.
Oduvijek sam opsjednut učinkovitošću. Nikad nisam bio materijalist.
Takav sam i kao odrastao. Zbog toga sam postao inženjer.
Mangione se opet javlja početkom 2024.,
ovaj put na Goodreadsu, recenzijom manifesta Teda Kaczynskoga.
Ted Kaczynski poznat je kao Unabomber.
Godinama je sijao strah
pakete s bombama šaljući
raznim ljudima za koje je smatrao da doprinose društvenim problemima.
Luigi je napisao pozitivnu kritiku manifesta.
Bilo bi lako i nepromišljeno tekst otpisati kao manifest luđaka
i tako izbjeći suočavanje s problemima koje identificira.
Bio je nasilan čovjek i s pravom je u zatvoru
jer je sakatio nedužne.
Iako njegova djela obično opisuju kao djela poludjeloga ludita,
točnije ih je doživjeti kao djela ekstremnoga političkog revolucionara.
Netko će se možda zapitati zašto uopće proučavamo njegove stavove.
Što se policije tiče,
ona o navodnom ubojici želi doznati što više može,
pa tako i razlog njegova čina.
Na internetu sam naišao na zanimljivo mišljenje:
"Mirne prosvjede ignoriraju.
Ekonomski prosvjedi u ovom sustavu nisu mogući.
Kad ćemo shvatiti da je nasilje protiv onih što nas vode u uništenje
opravdana samoobrana?
To da nasilje nikad ništa nije riješilo,
govore samo kukavice i grabežljivci."
Od te recenzije proći će samo deset mjeseci,
a on će nabaviti pištolj i, navodno, nešto poduzeti.
Luigi mi se e-porukom javio iz Japana.
Rekao je da je moj dugogodišnji obožavatelj.
Najviše ga se dojmio moj članak
pod nazivom "Zašto sve postaje igra".
Odgovor je da stvaraju ovisnike.
Luigi je za 200 dolara kupio članstvo u mojem blogu.
U svibnju smo se vidjeli videopozivom.
Čim me ugledao, široko se nasmiješio.
Bio je oduševljen.
Japansku je kulturu opisao kao vrhunac NPC-grada.
NPC je internetski mem, znači lik koji nije igračev,
a posuđen je iz igre Dungeons and Dragons.
Označava likove u fiktivnom svijetu
kojima ne upravljaju igrači,
nego računalni program ili voditelj kampanje.
Vjerovao je da su ljudski životi sve više automatizirani.
To ga je jako zabrinjavalo.
Naslutio sam da možda ne osjeća društvenu povezanost,
da nije okružen ljudima na istoj valnoj duljini.
Javljao sam mu se u ožujku, travnju i svibnju.
Porukom, pitao sam ga kako je i što je novo.
Nije mi odgovarao.
Nakon 10. lipnja više nije reagirao na moje tekstove.
Čini se da ni s kim nije komunicirao.
Kao da se tada pritajio.
Šest se mjeseci nije javljao prijateljima, rodbini, roditeljima.
Izolirao se.
Nije imao nikoga tko bi ga poveo.
Kad je tako, možete poludjeti.
U govoru je kao učenik naraštaja zahvalio roditeljima.
Hvala vam što u nas ulažete vrijeme i ljubav.
Usadili ste nam vrijednosti, hranili nas i oblačili.
Na svakom ste koraku bili uz nas.
Pogledajmo ga sada u dobi od 25-26 godina.
Ne komunicira s roditeljima. Isključio ih je.
Možda ih je počeo doživljavati kao neprijatelje, kapitaliste,
nevjerojatno imućne.
Jedino je prekidom komunikacije s roditeljima
u glavi mogao održati te svoje fantastične ideje.
Roditelji bi ga spustili na zemlju.
Majka je ubojice 18. studenog 2024.
u San Franciscu prijavila njegov nestanak.
To što ni njegova majka nije znala gdje je,
upućuje na to da se čvrsto odlučio pripremiti za ono što slijedi.
Što se FBI-a tiče, bit ću kratak jer poštujem njihov doprinos zemlji.
Policija kaže da je plan izložio u kratkom pismu FBI-u
i u bilježnici sa spiralnim uvezom,
kod njega nađenima u trenutku uhićenja.
Pojedinosti napokon sjedaju na svoje mjesto.
Na neki mi je način drago što sam odugovlačio
jer sam tako stigao naučiti više o UHC-ju.
Meta je osiguranje. Ispunjava sve uvjete.
Nije lako doznati
gdje će se i kada naći neki direktor.
Datum i vrijeme konferencije bili su najavljeni na internetu,
pa je tako Mangione mogao isplanirati sve što je htio.
Ova konferencija ulagača pravi je dar s neba.
Još važnije, poruka postaje jasna sama po sebi.
Kao da im zahvaljuje što mu kažu gdje će biti Brian Thompson.
STANHOPE, IOWA
Kad sam čula vijest, nisam mogla vjerovati.
Nije moguće da je to taj isti Brian Thompson.
Sjećam ga se kao slatkog djeteta.
Njegova majka Pat dobra mi je prijateljica. Teško je.
Sretni smo što smo ga dobro poznavali
i što nas za njega vežu radosne uspomene.
Bio je vrlo darovit i bistar.
Duhovit i zabavan. Uživao je u životu.
Jednom godišnje, na Dan lubenice, dijelimo lubenice,
a ujutro bude i parada.
Njegova je mama prodavala ulaznice.
Thompsonovi su bili poznata obitelj.
I Brian Thompson bio je učenik naraštaja.
Također je mnogo toga postigao.
Kolega iz razreda i najbolji prijatelj rekao je:
"Najpametniji je u našem razredu i najpametniji klinac kojeg znam."
Studirao je na Iowi.
Odlično su mu išli ekonomski predmeti.
Nije mu bilo lako kao nekome iz malog grada.
Znala sam da ga čeka blistava budućnost.
Na koncu se probio
do mjesta glavnog direktora važne zdravstvene ustanove.
Ja sam Brian Thompson, direktor UnitedHealthcarea.
Korporativnom hijerarhijom Uniteda
uspeo se razmjerno brzo i uspješno.
Intervju s Wendellom, prvi put.
Ovom sam se branšom bavio 20 godina.
Nisam njezin miljenik.
Pogledamo li ove tri godine...
Brian Thompson kompaniji je pomogao da postane vrlo profitabilna
i miljenica Wall Streeta.
Prema tržišnoj kapitalizaciji, od Uniteda su u SAD-u veći
jedino Apple, Google i Walmart.
Rasla je i rasla.
Je li rastao i naš očekivani životni vijek? Ne.
Ne znamo da je ikada bio korisnik UnitedHealthcarea,
ali spominje ga kao petu najveću korporaciju u Americi
te je moguće da mu se zbog toga našao na meti.
Direktori jednom godišnje odu u New York,
gdje održe nešto poput poludnevne izložbe
na kojoj ulagačima opisuju
kako planiraju profitabilan rast.
Najjednostavnije rečeno,
pomažemo da se ubrza prijelaz s volumena na vrijednost.
Kako to utječe na vaše razmišljanje? -Odlično pitanje.
Briane, ti bi mogao početi.
Brian Thompson uvijek je bio pripremljen, rječit
i vješt u odgovaranju na njihova pitanja.
Vrlo sam zadovoljan prednostima koje nudimo na tržištu.
Zadovoljan sam našom pozicijom.
Dok je Thompson bio direktor UnitedHealthcarea,
objavljeno je istraživanje
prema kojemu je UHC bio u samom vrhu
po odbijanju pokrića liječenja potrebnih pacijentima.
To je primjer onoga što su radili kako bi zadovoljili Wall Street.
Pred sjedištem UnitedHealthcarea prosvjedovalo je više od 150 ljudi.
Desetak ih je završilo u lisičinama.
Organizatori žele da United prestane odbijati zahtjeve.
Ja sam zakinuta članica UnitehHealthcarea!
ST. LOUIS, MISSOURI
U siječnju sam morala na operaciju, histerektomiju.
Dva dana prije zakazane operacije
primila sam odbijenicu UnitedHealthcarea.
Objasnili su da operaciju ne smatraju medicinski nužnom.
Bijes, frustracija.
Klijentima i korisnicima olakšavamo da iskoriste svoje povlastice.
Pogubila sam se, nisam znala što ću.
Kirurg se borio za mene.
Na kraju su me operirali prema rasporedu.
United to ne bi učinio da je zbog toga bilo posljedica.
Želimo da sustav svima bude bolji.
Između redaka se moglo iščitati
da bi bilo sjajno kad bi sustav bio dobar za sve dionike,
ali to nije moguće
jer bolji i učinkovitiji sustav za korisnike planova
znači manje novca za dioničare.
Kružili su navodi da je Thompson pod istragom zbog insajderskog trgovanja.
Navodno je jedan od nekoliko direktora
koji su prodavali dva tjedna
prije nego što je objavljeno da je kompanija pod istragom.
On i drugi direktori UnitedHealthcarea
optuženi su za prodaju 15 milijuna dionica
prije objave istrage.
Dakako, kad se to dogodilo, vrijednost dionice se strmoglavila.
Stvarnost je takva da su ti mafijaši postali previše moćni
te da zlorabljenjem naše zemlje ostvaraju veliku zaradu
jer im je američka javnost to dopustila.
Zdravstvena osiguranja naziva mafijašima.
Jasno je da to piše imajući na umu da će čitati javnost.
Luigi Mangione uputio se u misiju.
Čini se da se namjerio na neprijatelja,
industriju zdravstvenog osiguranja.
Prema onomu što znamo od policije, ujutro 4. prosinca
ova dvojica nekadašnjih učenika naraštaja
srest će se.
Ispričavam se zbog razdora i drame, ali ovo se moralo učiniti.
Iskreno, ti su paraziti to i zaslužili.
Znamo da je krajem studenoga, kad je došao u New York,
posjetio taj hotel.
Izviđao je područje.
Znamo da je kod hotela bio ujutro, sat vremena prije incidenta.
Smatramo da je postupao sam.
Da vam prištedim dugu istragu, otvoreno kažem da sam radio sam.
Iz serijskih brojeva možete potvrditi da sam sve sam financirao
novcem podignutim na bankomatima.
Imao je više od 5000 dolara u novčanicama od sto dolara.
Sve je plaćao gotovinom.
Bilo je prilično jednostavno: malo društvenog inženjeringa,
osnove CAD-a i mnogo strpljenja.
CAD-a, odnosno računalno potpomognutog dizajna
da otisne trodimenzijski pištolj.
To je poluautomatski pištolj s prigušivačem,
također izrađenim 3D-pisačem.
Zaglavio bi se kad god bi opalio,
pa ga je morao otkočiti kako bi opet pucao.
Čahure nađene na mjestu događaja podudarale su se s tim pištoljem.
Moja je tehnika dobro zaštićena jer sam po struci inženjer,
pa nećete mnogo toga moći izvući.
Raspravlja i o razlici
između slanja poruke bombom i osobnog ubojstva direktora.
Kaže da je bomba mogla ozlijediti nedužne,
što bi umanjilo njegovu poruku.
Problem je očito složeniji,
ali ovdje nemam prostora niti se, iskreno, pretvaram
da sam kvalificiran iznijeti cijeli argument.
Mnogi su rasvijetlili korupciju i pohlepu (npr. Rosenthal, Moore).
Rosenthal je novinarka New York Timesa
koja opsežno piše o bolestima industrije osiguranja.
Michael Moore znameniti je autor dokumentarnih filmova.
O tome je govorio u filmu "Bolesno".
Cilj je najveći profit.
Za odbijeno pokriće dobijete dodatak.
Ako ne potrošite na čovjeka, kompaniji ostaje više.
Više nije pitanje osviještenosti, nego, očito, igara moći.
Očigledno, ja se prvi suočavam s ovako okrutnom iskrenošću.
Luigi Mangione pokazuje strahovito mnogo narcizma.
"Evo me, jako sam pametan i imao sam dobar razlog.
To se moralo učiniti,
a ja sam jedini bio dovoljno pametan i hrabar."
Neki zaboravljaju koliko je ubojstvo bilo hladnokrvno.
Žrtva je bila ustrijeljena u leđa.
Očekivali biste da je Thompsonu prije ubojstva nešto rekao.
Možda: "Gade, zbog tebe su mrtvi milijuni!"
U tom stilu, ali nije.
Teorija usamljenog vuka.
Njega se najviše bojimo.
Nikome ništa ne govori, putuje sam,
ne ističe se, nađe plijen
i obavi to što je naumio.
19. PROSINCA 2024.
Luigi Mangione, optužen za ubojstvo Briana Thompsona,
stigao je u New York
nakon što se u Pennsylvaniji odrekao prava na saslušanje.
Pratilo ga je više policajaca, pa čak i gradonačelnik New Yorka.
Naši mladi sve su radikalniji.
Vjeruju da je nasilje rješenje problema.
Smatram da je to pogrešan put.
Mangioneu prijeti više optužaba,
među kojima su ubojstvo, terorizam
i posjedovanje pištolja iz kućne izrade.
Optuženi ste za ubojstvo i druge povezane optužbe.
Kako se izjašnjavate? Jeste li krivi ili niste?
Nagnuo se prema mikrofonu kako bi ga se jasno čulo.
Nisam kriv.
"Nisam kriv", i to s kolikim samopouzdanjem!
Postupak ga se nije ni dotaknuo.
"Ovo me nije dostojno. Da, moram sve to otrpjeti,
ali vrijeme će pokazati da je moj potez bio nužan."
Zabrinuta sam za pravo mojeg klijenta na pošteno suđenje.
Meta je predrasuda izjava nekih javnih dužnosnika.
Mladić je, a prema njemu se ponašaju kao da je loptica za ping-pong,
kao da je političko topovsko meso, spektakl.
Njime su paradirali svima naočigled, takvo što još nisam vidjela.
Nije bilo nikakve potrebe. To mora prestati.
Borit ćemo se bilo suđenje na državnoj ili saveznoj razini.
Hvala.
Čini mi se da neće tvrditi da on to nije učinio.
Mogao bi igrati na neubrojivost, ali mislim da neće.
Mislim da bi odbio.
Time bi potkopao cijeli svoj cilj.
U praktičnom smislu, obrana će se posvetiti odabiru porotnika.
Tražit će one koji suosjećaju ili bar razumiju
zašto je Luigi Mangione navodno ubio.
Oslobodite Luigija!
Iz cijele zemlje pristižu reakcije na Thompsonovu smrt.
Poznavao sam Briana. Ovo je tragedija.
Brian je bio divna, srdačna osoba.
Živio je punim plućima.
Srca su nam slomljena. Shrvani smo.
Utjecao je na mnoge živote.
Želim da se zna kako je taj mladić
naporno radio da bude uspješan.
Mogao je svijetu donijeti mnogo toga dobroga. Prebrzo smo ga izgubili.
Međutim, Brian Thompson, osoba, potpuno je zaboravljen.
Postao je predstavnik zdravstvene industrije
koja je zaslužila umrijeti.
Luigi Mangione...
Da.
Luigi Mangione dobio je nevjerojatnu podršku.
Luigi Mangione, osumnjičeni za ubojstvo direktora UnitedHealthcarea,
postao je najpopularniji hladnokrvni ubojica u Americi.
Ne znam što to govori o nama.
Ponašaju se kao da je on nekakav junak.
Koliko sada mogu reći, jest. Vidjet ćemo kako će završiti.
Zbilja? -Svakako.
Optužen za ubojstvo, a junak?
Svakako.
Vodio sam radijsku emisiju.
Kad sam rekao kako je gnusno to što ga brane,
gotovo svi su pozivali emisiju da se izviču na mene.
Rekao bih da vam je promaknula prava vijest,
a to je da zbog proklete pohlepe godišnje umiru desetci tisuća ljudi.
I to je opravdanje? -Bit će toga još.
Nema te porote koja će ga jednoglasno osuditi.
Zašto? Jer nije to zaslužio.
Smatram da je sramotno
na Briana Thompsona svaliti krivnju zbog njegova ubojstva.
Ljudi su htjeli žrtveno janje. Našli su ga u Brianu Thompsonu,
direktoru najvećega zdravstvenog osiguranja u SAD-u.
Ovdje imamo mladića kao što je Luigi, koji je vrlo naočit
i karizmatičan, a zločin je, navodno, počinio na spektakularan način.
Dakako da će za neke biti narodni junak.
Odmah mi je bilo jasno zašto bi ga netko htio ubiti.
Pravni odbor 4. prosinca htio je omogućiti da se čuju ljudi
i njihov bijes.
Darovatelj 20 dolara kaže:
"Pišem kao njujorški policajac. Potajno navijamo za tebe."
Dalje opisuje kako je voljena osoba umrla nakon odbitka potraživanja.
Liječnik koji je uplatio kaže:
"Čestitam Luigiju na hrabrosti, srčanosti i strasti."
Medicinska sestra darovala je sto dolara
i kaže da je Luigi narodni vojnik.
"Ako itko zaslužuje orden, to si ti."
Ne možete biti direktor zdravstvenog osiguranja koje radi za profit
i nemati krvave ruke.
Razumijem da je pogodio u žicu.
Čuvši tuđe probleme, i sama sam odlučila reći što mislim.
Iako nisam sretna što je direktor UHC-a ubijen na ulici,
nisam ni tužna.
Ljudi zaslužuju bolje od ove industrije
i sad je došla maca na vratanca.
Nisam tužna utoliko što gledam tu ulogu
i položaj, što je to značilo.
Znam da se direktor ne bavi pojedinačnim potraživanjima,
a ipak, tu je politika koja ima značajne posljedice
za živote tisuća ljudi i njihovih obitelji.
...nisam ni tužna.
Znamo za sindrom Robina Hooda. Ovo je neusporedivo.
Oslobodite... -Luigija!
Ljudi mu daruju za obranu iako mu novac ne treba.
Djevojke mu pišu pisma i šalju poljupce.
Žele ga pretvoriti u junaka.
Nitko nije junak ako poruku šalje takvim sredstvima.
Ljudi ne govore o američkom zdravstvu.
Govore o Luigiju.
Postao je mem.
Luigi je u žiži zanimanja.
Iako je mrzio pozere,
čini se da je ovo pozerski čin.
Navodnim ubojstvom Briana Thompsona
neće popraviti američki zdravstveni sustav.
To se neće dogoditi.
Luigija Mangionea čeka 20 točaka u državnim i saveznim optužnicama,
među kojima su ubojstvo i terorizam.
Bude li proglašen krivim, mogao bi biti osuđen na smrt.
Mislim da je inteligentan i da je iskreno htio pomoći.
Zato je to velika šteta.
Iz toga nije izašlo ništa dobro.
Prijevod: Mario Miletić